
 专讘讬 砖诪讜讗诇 讘专 谞讞诪谞讬 讗诪专 讛''讝 讘讜专. 转讬诪讛 讻诪讗谉 住''诇 诇讗 讻讗讞专讬诐 讜诇讗 讻专' 讬讛讜讚讛 讚讗讞专讬诐 诇讗 拽专讜 讘讜专 讗诇讗 诇砖谞讛 讜诇讗 拽专讗 讜专' 讬讛讜讚讛 讗驻讬' 注诐 讛讗专抓 诇讗 诪砖讜讬 诇讬讛 讚讗诪专 讘住讜祝 驻专拽 讗诇讜 诪爪讬讗讜转 (讘''诪 讚祝 诇讙:) 讚讚专砖 专' 讬讛讜讚讛 讘专 讗讬诇注讗讬 砖诪注讜 讚讘专 讛' 讛讞专讚讬诐 讗诇 讚讘专讜 讜讙讜' 讛讞专讚讬诐 讗诇 讚讘专讜 讗诇讜 转诇诪讬讚讬 讞讻诪讬诐 讗讞讬讻诐 讗诇讜 讘注诇讬 诪拽专讗 砖谞讗讬讻诐 讗诇讜 讘注诇讬 诪砖谞讛 诪谞讚讬讻诐 讗诇讜 注诐 讛讗专抓 讗诇诪讗 讚讘注诇讬 诪砖谞讛 讗讜 讘注诇讬 诪拽专讗 诇讗讜 讘讻诇诇 注''讛 谞讬谞讛讜: 讻诇 砖讗讬谞讜 拽讜专讗 拽''砖 砖讞专讬转 讜注专讘讬转 讚讘专讬 专''诪. 转讬诪讛 诇专''讬 讚讗诪专 讘驻' 讛谞讬讝拽讬谉 (讙讬讟讬谉 讚祝 住讗.) 讜讘驻' 讙' 砖讗讻诇讜 (讘专讻讜转 讚祝 诪讝:) 讗讬讝讛讜 注诐 讛讗专抓 讻诇 砖讗讬谞讜 讗讜讻诇 讞讜诇讬谉 讘讟讛专讛 讚讘专讬 专''诪 讜驻讬专砖 讚讛专讘讛 注谞讬讬谞讬 注诐 讛讗专抓 讛谉 讜讬砖 砖讗讬谉 诪拽讘诇讬谉 诪诪谞讜 注讚讜转 讻讚讗诪专讬谞谉 讘驻' 讗诇讜 注讜讘专讬谉 (驻住讞讬诐 讚祝 诪讟:) 砖砖讛 讚讘专讬诐 谞讗诪专讜 讘注诐 讛讗专抓 讗讬谉 诪拽讘诇讬谉 诪讛谉 注讚讜转 讜讻讜' 讜讘驻' 讞讜诪专 讘拽讜讚砖 (讞讙讬讙讛 讚祝 讻讘.) 讻诪讗谉 诪拽讘诇讬谉 住讛讚讜转讗 诪注诐 讛讗专抓 讻专' 讬讜住讬 讜讬砖 讻砖专 诇注谞讬谉 注讚讜转 讜谞讞砖讚 注诇 讛讟讛专讜转 讜注诇 讛诪注砖专讜转 讗讜 诇注谞讬谉 讝讬诪讜谉 讗讜 诇注谞讬谉 砖讘讬注讬转 讗''谞 诇注谞讬谉 讚讘专讬诐 砖讗讬谞谉 谞拽讞讬谉 讗诇讗 诪谉 讛诪讜诪讞讛 讻讚讗讬转讗 讘驻' 砖谞讬 讚诪住讻转 注''讝 (讚祝 诇讟:) 讘讬专讜砖诇诪讬 讗砖讛 驻专讜砖讛 讝讜 讛讬讗 砖讬讜砖讘转 讜诪诇注讘转 讘讚讘专讬 转讜专讛 讜转讗诪专 讗诇讬 转讘讗 讜讬砖讻讘 注诪讛 讘诇讬诇讛 讛讜讗 讗''专 讗讘讛讜 讻讘讬讻讜诇 讛讬讛 讘诪讞砖讘讛 讛讜讗 诇讘讚讜 讬讜讚注 砖诇讗 注诇转讛 注诇 讚注转讛 讗诇讗 讘砖讘讬诇 诇讛注诪讬讚 砖讘讟讬诐 讛讜住讬驻讜 注诇讬讛诐 讘转讜诇转讗 爪讬讬诪谞讬转 讜讗诇诪谞讛 砖讜讘讘讬转 [诪讬 讞讙诇讛 谞住讘转 砖诐 讘讬砖] 讜转讬谞讜拽 砖讛讜讗 注讜诇讛 诇讞讚砖讬讜 (讘转讜诇讛 爪讬讬诪谞讬转 诪爪讬讬诪讛 讗讜讘讚转 讘转讜诇讬讛 讜转讬谞讜拽 砖讛讜讗 注讜诇讛 诇讞讚砖讬讜) 专' 讞诇拽讬讛 讘砖诐 专' 住讬诪讜谉 讝讛 砖讛讜讗 讙讚讜诇 讘转讜专讛 砖诇讗 讘驻讬专拽讜 讜诪讘讝讛 讗转 讛讙讚讜诇讬诐 诪诪谞讜 讗''专 讬讜住讬 讝讛讜 砖讘谉 转砖注 讜讗讘专讬讜 谞专讗讛 讻讘谉 讬''讘 讜讛讜讗 讘讗 注诇 讗讞转 诪讻诇 讛注专讬讜转 讛讗诪讜专讜转 讘转讜专讛 讜讛谉 诪转讜转 注诇 讬讚讜 讜讛讜讗 驻讟讜专 专讘讬 驻讬专砖 诪爪讬讬诪讛 讗讜讘讚转 讘转讜诇讬讛 诪讞诪转 爪讜诪讜转 讘转讜诇讬讛 谞讜砖专讜转 讗讘诇 诪讜专讬 讗讞讬 讛专讘 专''诪 驻讬' 注讜砖讛 讞住讬讚讛 讜诪转驻诇诇转 讻讚讙专住讬谞谉 讘讙诪' 讚讬讚谉 爪诇讬讬谞讬转 讜讻讗讬诇讜 爪诪讛 讜注讜砖讛 转注谞讬讜转 砖转讛讗 谞注谞转 讘转驻诇转讛 讜讗讬谞讛 注讜砖讛 讗诇讗 诇讙谞讘 讗转 讛注讬谉 砖诇讗 讬讘讚拽讜 讗讞专讬讛 讜诪讝谞讛 讜讗讜讘讚转 讘转讜诇讬讛: 

转讜住驻讜转 砖讗谞抓

专讟讬谉 诪讙讬砖讗 诇讜讞砖 讛诪讻砖祝 讗转 诇讜讞砖讬讜 讜讗讬谞讜 讬讜讚注 诪讛 讛诐 讜诪讛 驻讬专讜砖诐 讗诇讗 讻讱 诪注砖讬讛诐 砖诪讻砖驻讜转 讘讗 注诇 讬讚讬 诇讞砖讬诐:



转谞讬 转谞讗 讗祝 转谞讗 讝讛 砖诇讗 砖诪砖 转诇诪讬讚讬 讞讻诪讬诐 讘转诇诪讜讚 砖讜谞讛 诪砖谞转讜 讜讗讬谞讜 讬讜讚注 诪讛 讛讜讗. 诇"讛:



讗讬讝讛讜 注诐 讛讗专抓 驻"讛 砖谞讞砖讚 注诇 讛讟讛专讜转 讜注诇 讛诪注砖专讜转 讜诪讜讞讝拽 诪讙注讜 讟诪讗:



讻诇 砖讗讬谞讜 拽讜专讗 拽"砖 讚讛讗 讜讚讗讬 诇讗 讬讚注 诪讬讚讬 讗讘诇 讬讚注 诇拽专讜转 讜拽讜专讗 诇讗讜 注诐 讛讗专抓 讛讜讗 讚讘专讬 专' 诪讗讬专. 讜讬"诪 讚讛讱 讘专讬讬转讗 诪转谞讬讗 诇注谞讬谉 讝讬诪讜谉 砖讗讬谉 诪讝诪谞讬谉 注诇 注诐 讛讗专抓. 注讜讚 诪爪讬 诇诪讬诪专 讚诪讬转谞讬讗 诇注谞讬谉 讚讗诪专讬' 驻专拽 讜讗诇讜 注讜讘专讬谉 砖注诐 讛讗专抓 驻住讜诇 诇注讚讜转 讜讗讬谉 诪讻专讬讝讬谉 注诇 讗讘讚转讜 讗讘诇 拽' 诪讛讛讬讗 讚驻' 讛谞讝拽讬谉 [讚祝 住"讗] 讚拽讗诪专 讗讬讝讛讜 注诐 讛讗专抓 讻诇 砖讗讬谞讜 讗讜讻诇 讞讜诇讬讜 讘讟讛专讛 讚讘专讬 专' 诪讗讬专 讜讞讻诪讬诐 讗讜诪专讬诐 讻诇 砖讗讬谞讜 诪注砖专 驻讬专讜转讬讜 讜诇注谞讬谉 诪讗讬 诪讬转谞讬讗 讗讬 诇注谞讬谉 讝讬诪讜谉 诇讬转讗 讚讗诪专讬' 讘驻专拽 砖诇砖讛 砖讗讻诇讜 讚注诐 讛讗专抓 砖讗讬谞讜 诪注砖专 驻讬专讜转讬讜 讚讛讬讬谞讜 注诐 讛讗专抓 讚专讘谞谉. 讜讗讬 诇注谞讬谉 讚诪讗讬 诇讬转讗 讚讛讗 诪讬 砖讞砖讜讚 注诇 讟讛专讜转 讗讬谞讜 讞砖讜讚 注诇 讛讚诪讗讬 讻讚诪讜讻讞 讘驻"拽 讚讬讘诪讜转 讜注讜讚 拽' 讚专"诪 讗讚专' 诪讗讬专 讚讛讻讗 拽讗诪专 讚讛讜讬 注诐 讛讗专抓 讻诇 砖讗讬谞讜 讗讜讻诇 讞讜诇讬讜 讘讟讛专讛 讜讬砖 诇讜诪专 讚讛讛讬讗 讚讛转诐 诇注谞讬谉 讚讛讛讬讗 讗诇讜 注讜讘专讬谉 诪讬转谞讬讗. 讜讗讜专"讬 讚讛讛讬讗 讚讛谞讬讝拽讬谉 讚讛讛讬讗 讚谞讜转谞讬谉 诇注诐 讛讗专抓 讘谞讜转 讞讘专讬诐 讙讚讜诇讜转 讜驻讜住拽讬谉 诇讛诐 注诇 诪谞转 砖诇讗 转注砖讛 注诇 讙讘讬讜 讟讛专讜转 专'砖'讘'讙'讗' 讗讬谉 爪专讬讱 诇驻住讜拽 砖讗驻讬' 诇讗 驻住拽 注诪讜 讻谉 讛讚讬谉 砖诇讗 转注砖讛 注诇 讙讘讬讜 讟讛专讜转 讗诇讗 讘驻专讬砖讜转 讗讞专 转讬谞讛讜讙 讙诐 讻砖讛讬讗 转讞转讬讜. 讜讗讞专 讻讱 砖讜谞讛 专砖讘"讙 讗讬讝讛讜 注诐 讛讗专抓 讻诇 砖讗讬谞讜 讗讜讻诇 讞讜诇讬讜 讘讟讛专讛 讚讘专讬 专' 诪讗讬专 讜讞讻诪讬诐 讗讜诪专讬诐 讻诇 砖讗讬谞讜 诪注砖专 驻讬专讜转讬讜 讜讛"拽 讗讬讝讛讜 注诐 讛讗专抓 砖讬砖讬讗谞讜 诇讜 讞讘专 讘转讜 讘讝讛 讛注谞讬谉 砖转谞讛讜讙 讟讛专讛 转讞转讬讜 讻诇 砖讗讬谞讜 讗讜讻诇 讻讜'. 讜讞讻诪讬诐 讗讜诪专讬诐 讗驻讬' 诇诪讬 砖讗讬谞讜 诪注砖专 驻讬专讜转讬讜 诪砖讬讗讬谉 诇讜 讘转 讞讘专:



讗讞专讬诐 讗讜诪专讬诐 讗驻讬' 拽专讗 讜砖谞讛 诪砖诪注 诪讛讻讗 讚讗讞专讬诐 诇讗 讛讜讬 专' 诪讗讬专 讜讗注"讙 讚讘讻讜诇讬讛 转诇诪讜讚讗 讗诪专讬' 诪讗谉 讗讞专讬诐 专' 诪讗讬专 谞"诇 讚讘专讜讘 诪拽讜诪讜转 讛讜讜 讗讞专讬诐 专' 诪讗讬专 讻讚讗诪专讬谞谉 诪讗谉 讬砖 讗讜诪专讬诐 专' 谞转谉 讜讘驻"拽 讚讙讬讟讬谉 讙专' 讬砖 讗讜诪专讬诐 诇讗 讛讬讬谞讜 专' 诪讗讬专 讗诇讗 专' 谞转谉 讚讘专讜讘 讛诪拽讜诪讜转 讬砖 讗讜诪专讬诐 讛讬讬谞讜 专' 谞转谉:



讛诪讜专讬诐 讛诇讻讛 诪转讜讱 诪砖谞转诐 砖诪讘诇讬诐 注讜诇诐 讘讛讜专讗转 讟注讜转 讚讻讬讜谉 讚讗讬谞诐 讬讜讚注讬诐 讟注诐 讛诪砖谞讛 诪讚诪讬诐 诇讛诐 讚讘专 砖讗讬谞讜 讚讜诪讛. 讜讬砖 讗讜诪专' 诪砖谞讬讜转 讛专讘讛 讚讗诪专 讛讗 诪谞讬 驻诇讜谞讬 讛讬讗 讜讬讞讬讚讗 讛讬讗 讜诇讬转 讛诇讻转讗 讻讜转讬讛 讜诪讜专讬诐 讘讟注讜转 诇"讛:



讘转讜诇讛 爪诇讬讬谞讬转 讘注诇转 转驻诇讜转 讜讗诇诪谞讛 砖讘讘讬转 讘注诇转 砖讻谞讬转 讛讜诇讻转 讜诪讘拽专转 砖讻讬谞讜转讬讛 转诪讬讚 砖讗讬谞谉 讗诇讗 诪谞讗驻讜转 讜诪讻砖驻讜转 讜诪专讗讜转 注爪诪谉 讻爪讚拽谞讬讜转 砖诇讗 讬讘讚拽讜 讗讞专讬讛谉 诇"讛. 讻讙讜谉 讬讜讞谞讬 讘转 专讟讘讬 驻"讛 讗诇诪谞讛 诪讻砖驻谞讬转 讛讬转讛 讜讻砖诪讙讬注 注转 诇讚转 讛讗砖讛 注讜爪专转 讛讗砖讛 讘诪讻砖驻讜转 讜诇讗讞专 砖诪爪讟注专转 讛讗砖讛 讛专讘讛 讛讬转讛 讗讜诪专转 讬讜讞谞讬 讗诇讱 讜讗讘拽砖 讗讜诇讬 转砖诪注 转驻诇转讬 讜讛讜诇讻转 讜驻讜转讞转 讛讻诇讬 砖讛讬讜 讛讻砖驻讬诐 讘转讜讻讜 讜住讜转专转 讛讻砖驻讬诐 讜讗讝 讛讜诇讚 讬讜爪讗. 驻注诐 讗讞转 讛讬讛 诇讛 砖讻讬专 讬讜诐 讘讘讬转讛 讜讛讬讗 讛诇讻讛 诇讘讬转 讛讗砖讛 讛讬讜诇讚转 讜砖诪注 讛砖讻讬专 拽讜诇 讛讻砖驻讬诐 诪拽砖拽砖' 讘转讜讱 讛讻诇讬 讻诪讜 砖讛讜诇讚 诪拽砖拽砖 讘诪注讬 讛讗诐 讜讘讗 讛砖讻讬专 讜住转专 讗转 诪讙讜驻转 讛讻诇讬 讜讛讻砖驻讬诐 讬爪讗讜 讜讛讜诇讚 谞讜诇讚 讜讬讚注讜 讻诇 讛注讜诇诐 讻讬 讘注诇转 讻砖驻讬诐 讛讬讗 诇"讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讗诇诪谞讛 砖讜讘讘转 讘注诇转 砖讻谞讜转 讻讜' 注讻"诇 讜讘注专讜讱 讘注专讱 砖讘 砖讛讜诇讻转 砖讜讘讘 讘讚专讻讬 诇讘讛 讻讜' 注讻"诇 注"砖:


讙诪' 讗转诪专 拽专讗 讜砖谞讛 讜诇讗 砖诪砖 转"讞 讻讜' 讻爪"诇:


转讜住' 讘讚"讛 专砖讘"谞 讗讜诪专 讻讜' 讚讗讞专讬诐 诇讗 拽专讜 讘讜专 讗诇讗 诇拽专讗 讜诇讗 砖谞讛 讻讜' 注讻"诇 讻爪"诇 诇驻讬 谞讜住讞转 讛讙诪' 砖诇驻谞讬谞讜:





诪讛专砖"讗 - 讞讬讚讜砖讬 讗讙讚讜转

讙诪' 专讗"讗 讛专讬 讝讛 注"讛 专砖讘"谞 讗诪专 讛"讝 讘讜专 讻讜'. 驻专砖"讬 讘讜专 讙专讜注 诪注"讛 注讻"诇 讜讛讬讬谞讜 讚注诐 讛讗专抓 讗拽专讬 注"砖 砖讛讜讗 讘讚专讱 讗专抓 讜诇讗 讻谉 讛讘讜专 砖讛讜讗 专讬拽 诪讻诇 讚讘专 讜讻驻讬专讜砖 讛专诪讘"诐 讘诪住' 讗讘讜转 讗诪转谞讬' 讚讗讬谉 讘讜专 讬专讗 讞讟讗 讜诇讗 注"讛 讞住讬讚 讘讜专 讛讜讗 砖讗讬谉 诇讜 诇讗 讞讻诪讛 讜诇讗 诪讚讜转 讜注"讛 讛讜讗 砖讗讬谉 诇讜 诪注诇讜转 砖讻诇讬讜转 讗讘诇 讬讛讬讛 诇讜 拽爪转 诪注诇讜转 讛诪讚讜转 注"砖:


专' 讬谞讗讬 讗诪专 讛"讝 讻讜转讬 讻讜'. 驻专砖"讬 讚讻讬讜谉 砖诇讗 砖讬诪砖 转"讞 讗讬谞讜 诪拽驻讬讚 注诇 讚讘专讬 讞讻诪讬诐 讻讜' 注讻"诇 讜诪讛"讟 讗诪专讬谞谉 驻"拽 讚讞讜诇讬谉 讘讻讜转讬诐 砖讗讬谉 诪讚拽讚拽讬谉 讘诪爪讜转 讻讬砖专讗诇 注"砖:


讗讬讝讛讜 注"讛 讻讜'. 驻专砖"讬 讗讬讝讛讜 注"讛 砖谞讞砖讚 注诇 讛讟讛专讜转 讜注诇 讛诪注砖专讜转 讻讜' 注讻"诇 专"诇 讗讬讝讛讜 注"讛 讚讗诪专讜 讘诪拽讜诐 讗讞专 诪砖诪注 讜诪讬讛讜 讛讗 讚讗诪专 驻专拽 讙' 砖讗讻诇讜 讗讬讝讛讜 注"讛 砖讗讬谞讜 讗讜讻诇 讞讜诇讬讜 讘讟讛专讛 讚讘专讬 专"诪 讜讞讻"讗 讻诇 砖讗讬谞讜 诪注砖专 讻讜' 诇讬讻讗 诇驻专讜砖讬 讛讻讬 讜爪"诇 讚讛专讘讛 注谞讬谞讬 注"讛 讛谉 讻诪"砖 讛转讜住' 讜拽"诇:


讻诇 砖讗讬谞讜 拽讜专讗 拽"砖 讻讜'. 注"驻 诪"砖 驻' 砖转讬 讛诇讞诐 讗驻讬诇讜 诇讗 拽专讗 讗讚诐 讗诇讗 拽"砖 砖讞专讬转 讜注专讘讬转 拽讬讬诐 诪爪讜转 诇讗 讬诪讜砖 讻讜' 讜诪砖"讛 拽讗诪专 讛讻讗 讗诐 诇讗 拽专讗 拽"砖 讜诇讗 拽讬讬诐 诪爪讜转 诇讗 讬诪讜砖 诪拽专讬 注"讛 讜诪讬讛讜 讛讗 讚讗诪专 砖诐 讗住讜专 诇讗讜诪专讜 讘驻谞讬 注"讛 砖诇讗 讬讗诪专 讘拽"砖 住讙讬 讻讜' 讻驻讬专砖"讬 砖诐 注"讻 讚住"诇 讻讗讞专讬诐 讚诇拽诪谉 讚注"讛 拽讜专讗 拽"砖 讜诪"讚 讛讻讗 讻诇 砖讗讬谞讜 诪谞讬讞 转驻讬诇讬谉 讛讬讬谞讜 谞诪讬 讙诐 讗诐 拽讜专讗 拽"砖 讗诐 讗讬谞讜 诪谞讬讞 转驻讬诇讬谉 讛"讝 诪注讬讚 注讚讜转 砖拽专 讘注爪诪讜 讻讚讗诪专讬谞谉 讘讘专讻讜转 讜讛讜讬 注"讛 讜讻谉 诇诪"讚 讻诇 砖讗讬谉 诇讜 爪讬爪讬转 讻讜' 诪讛"讟 讛讜讗 讜讻谉 诇诪"讚 讻诇 砖讬砖 诇讜 讘谞讬诐 讻讜' 讛讬讬谞讜 谞诪讬 诪讛"讟 讚讻转讬讘 讘拽"砖 讜砖谞谞转诐 诇讘谞讬讱 讙讜' 讜诇诪讚转诐 讗转 讘谞讬讻诐 讙讜' 讜拽"诇:


诇讗 拽专讗 讜诇讗 砖谞讛 注诇讬讜 讛讻转讜讘 讗讜诪专 讜讝专注转讬 讙讜'. 讜讝专注 讘讛诪讛 专"诇 讚讛讬讬谞讜 砖讗讬谞讜 讬讜讚注 讻讘讛诪讛 讝讜 砖讗讬谞讛 讬讜讚注转 讻诇讜诐 讜爪"诇 诇驻讬 讛讚专砖 讝讛 讛诪拽专讗 讗讬谉 讻讗谉 诪拽讜诪讜 讚诇驻讬 注谞讬谞讜 诪诇驻谞讬讜 讜诪诇讗讞专讬讜 讗讬讬专讬 讛讗讬 拽专讗 讘诪注诇讜转 讬砖专讗诇 讜讬讛讜讚讛 讜讻诪讜 砖转"讬 讗爪诇讬讞讬谞讜谉 讻讘注讬专讗 讻讜' 注"砖:


讬专讗 讗转 讛' 讘谞讬 讜诪诇讱 讜注诐 砖讜谞讬诐 讙讜' 砖砖讜谞讬谉 讛诇讻讜转 讻讜'. 砖诇诪讛 拽讗诪专 讛讗讬 拽专讗 诇讘谞讜 专讞讘注诐 讬专讗 讗转 讛' 讘谞讬 讜诪诇讱 讙诐 砖讗转讛 诪诇讱 讜诇讗 转讛讗 讘讜专 砖讗讬谞讜 讬专讗 讞讟讗 讙诐 讗诐 拽专讗 讛专讬 砖诇讗 砖谞讛 讜讗诪专 讙诐 注诐 砖讜谞讬诐 讜诇讗 砖诪砖讜 转"讞 讗诇 转转注专讘 砖讛诐 注"讛 讻讚注转 讗讞专讬诐 讜讻讚诪住讬拽 砖诪讜专讬谉 讛诇讻讛 诪转讜讱 诪砖谞转谉 讘诇讗 砖讬诪讜砖 转"讞 讗讘诇 讛诇讜诪讚 讘诪砖谞讛 讘诇讗 讛讜专讗讛 诪讬讬砖讜讘讬 注讜诇诐 讛谉 讻诪"砖 讛诇讬讻讜转 注讜诇诐 诇讜 讙讜' 讜注讬讬谉 讘讞讬讚讜砖讬 讗讙讚讜转 讚住讜祝 诪住讻转 谞讚讛 讜讘讚讜专讜转 讛诇诇讜 讗讜转谉 砖诪讜专讬谉 讛诇讻讛 诪转讜讱 砖讜"注 讜讛专讬 讛诐 讗讬谉 讬讜讚注讬谉 讟注诐 讛注谞讬谉 砖诇 讻诇 讚讘专 讗诐 诇讗 讬讚拽讚拽讜 诪转讞诇讛 讘讚讘专 诪转讜讱 讛转诇诪讜讚 砖讛讜讗 砖讬诪讜砖 转"讞 讜讟注讜转 谞驻诇 讘讛讜专讗讜转诐 讜讛专讬 讛谉 讘讻诇诇 诪讘诇讬 注讜诇诐 讜讬砖 诇讙注讜专 讘讛谉:


讜砖谞讛 讘讛 讛讜转专讛 讻讜'. 注讬讬谉 驻"拽 讚拽讬讚讜砖讬谉 讜讘讞讬讚讜砖讬谞讜 砖诐:


讗诇诪谞讛 砖讜讘讘讬转. 注讬讬谉 驻专砖"讬 讜讘注专讜讱 讘注专讱 砖讘 驻讬专砖 讘注"讗 注"砖:


讗讬谞讜 讜讛讗专"讬 诇诪讚谞讜 拽讘讜诇 砖讻专 讻讜' 诪讘转讜诇讛 诇讗 驻专讬讱 讚讛讗 诇讗 诪砖谞讬 诪讬讚讬 讗讘转讜诇讛 讜讛讬讬谞讜 诪砖讜诐 讚讘转讜诇讛 爪讬讬诇谞讬转 诇讗 诪砖诪注 讗诇讗 讚诪转驻诇诇转 讬讜转专 诪讚讗讬 讬讜诪诐 讜诇讬诇讛 讻驻讬' 讛注专讜讱 诪砖讗"讻 讛讱 讘转讜诇讛 讚讬专讗转 讞讟讗 讛讬转讛 诪转驻诇诇转 讘讝诪谞讛 讜讻谉 讗诇诪谞讛 砖讜讘讘讬转 诪砖诪注 讚讚专讻讛 讘讻讱 诪讘拽专转 砖讻谞讜转讬讛 转诪讬讚 讻驻专砖"讬 驻专讬讱 砖驻讬专 诪讛讱 讗诇诪谞讛 讚拽讬讘讜诇 砖讻专 讚诪讬讬专讬 讘讻讛"讙 谞诪讬 讚讻诇 讬讜诪讗 讛讜转 讗转讬讗 讜诪爪诇转 讘讬 诪讚专砖讗 讻讜' 讜拽"诇:


讬专"诪 砖诇讗 讬讻砖诇讜 讘讬 讘谞讬 讗讚诐 讻讜'. 讛讗 讚诇讗 讛讬转讛 诪转驻诇诇转 注诇 注爪诪讛 砖诇讗 讗讻砖诇 讘讘谞讬 讗讚诐 讚诇讗 转讬注谞砖 讗驻砖专 讚讛讬转讛 讬讜讚注转 讘谞驻砖讛 诇讗讜拽诪讗 讜诇讗 讛讬转讛 诪转驻诇诇转 讗诇讗 砖诇讗 讬讻砖诇讜 讛诐 讘讛 诇讗讜谞住讛 讜讬注谞砖讜 注诇 讬讚讛 讜讻讚讗诪专讬谞谉 讻诇 诪讬 砖谞注谞砖 讞讘讬专讜 注"讬 讗讬谉 诪讻谞讬住讬谉 讗讜转讜 讘诪讞讬爪转讜 砖诇 讛拽讘"讛 讜讚讜"拽:


讜注爪讜诪讬诐 讻诇 讛专讜讙讬讛 讝讛 转"讞 砖讛讙讬注 讻讜'. 驻讬专砖"讬 诪诇砖讜谉 注讜爪诐 注讬谞讬讜 讜讬砖 诇驻专砖 讻诪砖诪注讜 讜专"诇 讙讚讜诇讬诐 讜讞砖讜讘讬诐 砖讛讙讬注讜 诇讛讜专讗讛 讻诪"砖 诇注讬诇 住驻"拽 讜讗转 注爪讜诪讬诐 讬讞诇拽 砖诇诇 讻讗讘专讛诐 讬爪讞拽 讜讬注拽讘 讜拽"诇:





讞讻诪转 砖诇诪讛

专砖"讬 讘讚"讛 砖拽专讗 诪拽专讗 讛住"讚:


讘讚"讛 讜砖谞讛 诪砖谞讛 讛住"讚:


讘讚"讛 讻讜转讬 讻讜' 讻转"讞 讻爪"诇:


讘讚"讛 专讟讬谉 转专讙讜诐 讞讜讘专 讞讘专 讛住"讚:


讘讚"讛 转谞讬 转谞讗 讻讜' 砖讬诪砖 转诇诪讜讚 砖谞讛 讻讜' 讻爪"诇:


讘讚"讛 砖诪讜专讬谉 讻讜' 拽讗诪专 砖诪讘诇讬谉 注讜诇诐 讻讜' 讻爪"诇:


讘讚"讛 讜讗诇诪谞讛 讻讜' 转诪讬讚 讛住"讚:


讘讚"讛 讻讬 拽讗诪专 诪讘诇讬 注讜诇诐 讛住"讚:


转讜住' 讘讚"讛 专"砖 讻讜' 注诐 讛讗专抓 诇讗 诪砖讜讬 诇讬讛 讻讜' 讻爪"诇:


讘讚"讛 讻诇 砖讗讬谞讜 讻讜' 讗讜讘讚转 讘转讜诇讬讛 讜讗诇诪谞讛 砖讜讘讘转 诪讬 讞讙诇讛 谞住讘转 砖讜诐 讘讬砖 讜转讬谞讜拽 砖讛讜讗 讻讜' 讻爪"诇 讜谞"讘 讬专讜砖诇诪讬 讗诇诪谞讛 砖讜讘讘讬转 诪砖讜诐 讚谞住讘转 砖讜诐 讘讬砖 讗讜诪专转 讞讝专转讬 讘转砖讜讘讛 砖讗讬谞讬 谞砖讗转 诇注讜诇诐 讗诇讗 砖讗诇转讬 谞驻砖讬 讻诇 讬诪讬 讞讬讬 诇讛' 注"讻 诪爪讗转讬 讘注专讜讱. 讜诇驻讬 讙讬专住转 讛注专讜讱 诪砖诪注 砖讜讘讘讜转 讛讜讗 诇砖讜谉 转砖讜讘讛 讜讗讜诪专转 讛转谞爪诇讜转 讛转砖讜讘讛 注诇 讛砖诐 讘讬砖 砖讗讜诪专讬诐 注诇讬讛 诪讝谞讛 讛讬讗 砖讛专讬 讗讬谞讛 谞砖讗转 讜诇驻讬 讙讬专住转 讬专讜砖诇诪讬 诪砖诪注 砖讻讱 讗讜诪专转 诪讬 讞讙诇讛 谞住讘转 砖讜诐 讘讬砖 讘转诪讬讛 讜诪"诪 砖讜讘讘讜转 讛讜讗 诇砖讜谉 转砖讜讘讛 讻驻讬' 讛注专讜讱 讜讚讜"拽:


讘讗"讚 砖诇讗 讘驻讬专拽讜 讜诪讘讝讛 讗转 讛讙讚讜诇讬诐 讻讜' 讻爪"诇 讜谞"讘 驻讬专讜砖 驻诇讬讙:


讘讗"讚 专讘讬 驻讬专砖. 谞"讘 驻讬' 诪讜专讬 驻讬专砖:





讘谉 讬讛讜讬讚注

讗值讬讝侄讛讜旨 注址诐志讛指讗指专侄抓? 讻旨指诇 砖讈侄讗值讬谞讜止 拽讜止专值讗 拽职专执讬讗址转 砖讈职诪址注 砖讈址讞植专执讬转 讜职注址专职讘执讬转 讘旨职讘执专职讻讜止转侄讬讛指. 谞专讗讛 诇讬 讘住"讚 讚讗讬谞讜 拽讜专讗讛 讘讝诪谞讛 讜诇讻讱 讗讬谞讜 拽讜专讗讛 讘讘专讻讜转讬讛 讜讻讬讜谉 讚拽讜专讗讛 砖诇讗 讘讝诪谞讛 讜讘诇讗 讘专讻讜转 谞诪爪讗 讛讜讗 拽讜专讗 讘转讜专讛 讘诇讘讚 讜讗讬谞讜 讘讗 诇讛注讬讚 注诇 讗诇拽讬谞讜 讜讗讞讚讜转讜 讬转讘专讱 讻讬 专拽 讛拽讜专讗讛 讘转讜专转 讞讜讘讛 讛专讬 讛讬讗 讘转讜专转 注讚讜转 讜谞诪爪讗 讚讗讬谉 讝讛 诪注讬讚 讘讻诇 讬讜诐 讘转讜专转 注讚讜转 讜诇讻讱 谞拽专讗 注诐 讛讗专抓 讚讛讜讗 驻住讜诇 诇注讚讜转 讜讗讬谉 诪拽讘诇讬诐 诪诪谞讜 注讚讜转 讻诇诇 讜讝讛 讛讞住专讜谉 谞注砖讛 诇讜 诪讚讛 讻谞讙讚 诪讚讛.
讜诪讗谉 讚讗诪专 讻旨指诇 砖讈侄讗值讬谞讜止 诪址谞旨执讬讞址 转旨职驻执诇旨执讬谉 专讜爪讛 诇讜诪专 讚拽讜专讗 拽专讬讗转 砖诪注 讘诇讗 转驻讬诇讬谉 讚讗诪专讜 专讘讜转讬谞讜 讝讻专讜谞诐 诇讘专讻讛 (讘专讻讜转 讬讚:) 讻讗诇讜 诪注讬讚 注讚讜转 砖拽专 讘注爪诪讜, 讜谞诪爪讗 讝讛 谞拽专讗 注诐 讛讗专抓 讚谞讞砖讘转 注讚讜转讜 注讚讜转 砖拽专. 讜讻谉 讗值讬谉 诇讜止 爪执讬爪执讬转 讘旨职讘执讙职讚讜止 砖讛讜讗 住讬诪谉 砖诇 讞讘专.
讜讻谉 诪执讬 砖讈侄讬旨值砖讈 诇讜止 讘旨指谞执讬诐 讜职讗值讬谞讜止 诪职讙址讚旨职诇指谉 诇职转址诇职诪讜旨讚 转旨讜止专指讛 讗祝 注诇 驻讬 砖讛讜讗 讘注诇 转讜专讛 谞拽专讗 注诐 讛讗专抓 讻讬 讝讛 诪谞讛讙谉 砖诇 注诪讬 讛讗专抓 砖讗讬谉 诪诇诪讚讬谉 讘谞讬讛诐 转讜专讛.



诇止讗 拽指专指讗 讜职诇止讗 砖讈指谞指讛, 注指诇指讬讜 讛址讻旨指转讜旨讘 讗讜止诪值专: "讜职讝指专址注职转旨执讬 讗侄转 讘旨值讬转 讬执砖讉职专指讗值诇 讜职讗侄转 讘旨值讬转 讬职讛讜旨讚指讛 讝侄专址注 讗指讚指诐 讜职讝侄专址注 讘旨职讛值诪指讛" (讬专诪讬讛 诇讗, 讻讝). 谞专讗讛 诇讬 讘住"讚 讚讻诇 讗讬砖 讬砖专讗诇 谞拽专讗 讘砖诐 讘侄旨谉 讜谞拽专讗 讘砖诐 讗指讚指诐 讜诇讻谉 讛讬讛 拽讜专讗 讛拽讚讜砖 讘专讜讱 讛讜讗 诇讬讞讝拽讗诇 讛谞讘讬讗 注"讛 讘砖诐 讘侄旨谉 讗指讚指诐 (讬讞讝拽讗诇 讘, 讗) 讜讛讬讬谞讜 砖诐 讘侄旨谉 讝讜讻讛 讘讜 讘注讘讜专 讛转讜专讛 讻诪讜 砖谞讗诪专 讗植住址驻职旨专指讛 讗侄诇 讞止拽 讛殖' 讗指诪址专 讗值诇址讬 讘职旨谞执讬 讗址转指旨讛 (转讛诇讬诐 讘, 讝) 讜驻专砖转讬 讘住"讚 讛讟注诐 讚讝讛 讗讬讬专讬 讘转讜专讛 砖讘注诇 驻讛 砖讛讬讗 住讜讚 砖诐 讛讜讬志讛 讘诪诇讜讬 讛讛讬志谉 砖注讜诇讛 讘谉 [讬讜志讚 讛志讛 讜志讜 讛志讛=52] 讻讬 转讜专讛 砖讘讻转讘 讛讜讗 住讜讚 讛转驻讗专转 砖讛讜讗 砖诐 讛讜讬志讛 讘诪诇讜讬 讗诇驻讬谉 讜转讜专讛 砖讘注诇 驻讛 讛讜讗 住讜讚 讛诪诇讻讜转 砖讛讬讗 砖诐 讛讜讬志讛 讘诪诇讜讬 讛讛讬志谉.
讜讗讬讱 砖讬讛讬讛 讛谞讛 转讜讗专 讘侄旨谉 讝讜讻讛 讘讜 讗讬砖 讬砖专讗诇 注诇 讬讚讬 注住拽 讛转讜专讛 讜讻诪驻讜专砖 讘讻转讜讘 讛谞讝讻专 讜转讜讗专 讗指讚指诐 讝讜讻讛 讘讜 诪爪讚 讛讬讞讜住 砖讻诇 讬砖专讗诇 讛诐 诪讬讜讞住讬诐 诇讝专注 讻砖专 注讚 讗讚诐 讛专讗砖讜谉 讜转讜讗专 讗指讚指诐 讛讜讗 讛谞讬转谉 诇讗讚诐 讛专讗砖讜谉 砖诐 注爪诪讬讬 注诇 讗砖专 谞讘专讗 '诪谉 讛讗讚诪讛'.
讜诇讻谉 讗讬砖 讬砖专讗诇 讗诐 讛讜讗 注诐 讛讗专抓 讗讬谉 诇讜 转讜讗专 讘侄旨谉 讗讘诇 注讚讬讬谉 讬砖 诇讜 转讜讗专 讗指讚指诐 讻讬 讝专注 讬砖专讗诇 讛讜讗 讚讻转讬讘 讘讛讜 讗指讚指诐 讗址转侄旨诐 (讬讞讝拽讗诇 诇讚, 诇讗) 讜讻讬讜谉 砖诪讗住 讘诇讬诪讜讚 讛转讜专讛 讜诇讗 砖谞讛 讘讛 讻讚讬 砖讬拽讞 诇讜 转讜讗专 讘侄旨谉 讛谞讛 诇讜拽讞 转诪讜专转讜 转讜讗专 讘旨职讛值诪指讛 [52] 讻讬 诪住驻专 讘侄旨谉 谞讛驻讱 诇讜 诇诪住驻专 讘旨职讛值诪指讛 讞讜砖讘谞讗 讚讚讬谉 讻讞讜砖讘谞讗 讚讚讬谉 讜诇讻谉 注诇 注诐 讛讗专抓 谞讗诪专 讝侄专址注 讗指讚指诐 讜职讝侄专址注 讘职旨讛值诪指讛 (讬专诪讬讛 诇讗, 讻讜).



诇指诪址讚职谞讜旨 讬执专职讗址转 讞值讟职讗 诪执讘旨职转讜旨诇指讛 讜职拽执讬讘旨讜旨诇 砖讉指讻指专 诪值讗址诇职诪指谞指讛. 讛拽砖讛 讛专讘 驻转讞 注讬谞讬诐 讝"诇 讚诪砖诪注 诇讜诇讬 讗诇讜 诇讗 讛讬讬谞讜 讬讜讚注讬诐 砖爪专讬讱 讛讗讚诐 诇讛讬讜转 讬专讗 讞讟讗 讜讬砖 拽讘讜诇 砖讻专? 讗转诪讛讗! 注讬讬谉 砖诐.
讜谞专讗讛 诇讬 讘住"讚 讛讻讜谞讛 诇讜诇讬 讝讗转 诇讗 讛讬讬谞讜 讬讜讚注讬诐 砖爪专讬讱 讛讗讚诐 诇讚讗讜讙 讜诇讛讬讜转 讬专讗 讜诪驻讞讚 讜诪讘拽砖 讙诐 注诇 讞讟讗 砖诇 讗讞专讬诐 砖诇讗 讬讞讟讗讜 诪住讬讘转讜 讜专拽 讬专讗 讜讬驻讞讚 讜讬讘拽砖 注诇 注爪诪讜 砖诇讗 讬讞讟讗, 讜诪讘转讜诇讛 讝讜 诇诪讚谞讜 砖爪专讬讱 诇讛讬讜转 讬专讗 讜诪驻讞讚 讜诪讘拽砖 讙诐 讘注讘讜专 讗讞专讬诐!
讜讻谉 讘拽讘诇转 砖讻专 讜讚讗讬 讬讜讚注讬诐 讗谞讞谞讜 砖讬砖 拽讘诇转 砖讻专 讗讱 讗住讜专 诇讗讚诐 诇注砖讜转 诪爪讜讛 讘砖讘讬诇 拽讘诇转 砖讻专 诪讬讛讜 讗诐 注讜砖讛 讬讜转专 诪讻讚讬 讞讬讜讘讜 诪讜转专 诇讘拽砖 砖讻专 注诇 讝讛 讜讻诪讜 砖讗诪专讜 讛诪驻专砖讬诐 注诇 讘专讬讬转讗 讚谞讜转谉 住诇注 爪讚拽讛 注诇 诪谞转 砖讬讞讬讛 讘谞讜 (专讗砖 讛砖谞讛 讚.) 讚讗讬讬专讬 讘谞讜转谉 讛住诇注 讗讞专 砖谞转谉 讻讚讬 讞讬讜讘讜.
讜讻讗谉 讗诪专 专讘讬 讬讜讞谞谉 诇诪讚谞讜 诪讝讗转 讛讗诇诪谞讛 讛诪爪讗讜转 讜讗讜驻谞讬诐 诇注砖讜转 讘诪爪讜转 转讜住驻转 注诇 讞讬讜讘 讻讚讬 砖讘讝讛 讬讛讬讛 诪讜转专 诇谞讜 诇讘拽砖 砖讻专 诇讛讚讬讛 讻讛讗讬 注讜讘讚讗 讚讗诇诪谞讛 讚讛讬讛 诇讛 讘讬转 讛讻谞住转 拽专讜讘讛 诇讘讬转讛 讜讛讬转讛 讛讜诇讻转 诇讘讬转 讛讻谞住转 讛专讞讜拽讛 诪砖讜诐 砖讻专 驻住讬注讜转 讚讗诐 讗谞讞谞讜 谞注砖讛 讻诪讜讛 讘诪爪讜讛 讝讜 讜讘砖讗专 诪爪讜转 谞讜讻诇 诇讘拽砖 砖讻专 讚讛讗 讛讛诇讬讻讛 诇讘讬转 讛讻谞住转 讛专讞讜拽讛 讛讜讗 转讜住驻转 注诇 讛讞讬讜讘 讻讬讜谉 讚讗驻砖专 诇拽讬讬诐 讛诪爪讜讛 讘拽专讜讘讛 讜讻讛谉 讙讚讜诇 诪讜转专 诇讘拽砖 砖讻专 诇讻谉 讗谞讞谞讜 谞诇诪讜讚 讗讜驻谉 砖谞讜讻诇 诇拽讘诇 讜诇讘拽砖 砖讻专 讘驻讬谞讜 讻诪讜 讗讜驻谉 诪注砖讛 讛讗诇诪谞讛 讜讻讬讜爪讗 讘讜.



讘旨指专指讗转指 讙旨址谉 注值讚侄谉 讜旨讘指专指讗转指 讙旨值讬讛执谞旨指诐, 讘旨指专指讗转指 专职砖讈指注执讬诐 讜旨讘指专指讗转指 爪址讚旨执讬拽执讬诐. 拽砖讛 讛讜讛 诇讬讛 诇诪谞拽讟 爪讚讬拽讬诐 讘专讬砖讗 讻诪讜 讚谞拽讟讛 讙谉 注讚谉 讘专讬砖讗? 讜谞专讗讛 诇讬 讘住"讚 砖谞转讻讜讜谞讛 诇讛转讞讬诇 讘讟讜讘 讜诇住讬讬诐 讘讟讜讘 诇讻谉 讛转讞讬诇讛 讘讙谉 注讚谉 讜住讬讬诪讛 讘爪讚讬拽讬诐.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 讚专诪讝讛 诇驻讬 讚专讻讛 砖住讜驻诐 砖诇 专砖注讬诐 诇讛讬讜转 爪讚讬拽讬诐 讚讗讬谉 讘专 讬砖专讗诇 谞砖讗专 讘讟讜诪讗转讜 讗诇讗 住讜驻讜 诇讛转拽谉 讛谉 注诇 讬讚讬 讙讬讛谞诐 讛谉 注诇 讬讚讬 讙诇讙讜诇 讜讬讛讬讛 爪讚讬拽 注讚 讻讗谉 讚讘专讬讜 谞专"讜.



讬职讛执讬 专指爪讜止谉 诪执诇旨职驻指谞侄讬讱指 诇止讗 讬执讻旨指砖讈职诇讜旨 讘旨执讬 讘旨职谞值讬 讗指讚指诐. 讛拽砖讛 诪讛专砖"讗 讗诪讗讬 诇讗 讛讬转讛 诪转驻诇诇转 注诇 注爪诪讛 砖诇讗 转讻砖诇 讘讘谞讬 讗讚诐? 注讬讬谉 砖诐.
讜谞专讗讛 诇讬 讘住"讚 讚转驻讬诇讛 讝讜 讛讬转讛 专讗讜讬讛 诇讛 诪驻谞讬 砖讛讬讗 讘转讜诇讛 砖注讚讬讬谉 诇讗 谞砖讗转 讜讚专讻诐 砖诇 讘讞讜专讬诐 诇讞讝专 讗讞专 讘转讜诇讜转 诇专讗讜转诐 讻讚讬 诇讬砖讗 讗讞转 诪讛诐 讚讗住讜专 诇讗讚诐 诇讬砖讗 讗砖讛 注讚 砖讬专讗谞讛 (拽讬讚讜砖讬谉 诪讗.), 讜讻谉 讗讬转讗 讘诪砖谞讛 讘住讜祝 转注谞讬转 砖讗讜诪专讬诐 讛讘转讜诇讜转 讘讞讜专 砖讗 注讬谞讬讱 讜专讗讛 讜讻讜' (诪砖谞讛 转注谞讬转 讚, 讞).
讜诇讻谉 讛讬转讛 诪转驻诇诇转 注诇 讗诇讜 讛讘讞讜专讬诐 砖讘讗讬诐 诇专讗讜转 讗讜转讛 讜诇讛住转讻诇 讘讛 砖诇讗 讬讻砖诇讜 讘拽专讬 讘诇讬诇讛 诪讞诪转 讛专讛讜专 砖讬讛讬讛 诇讛诐 诪爪讚 讛专讗讬讛 讜讛住转讻诇讜转 砖专讗讜 讜讛住转讻诇讜 讘讛 讗讘诇 讛讘转讜诇讛 讗讬谉 讚专讻讛 诇讛住转讻诇 讜诇专讗讜转 讘讘讞讜专讬诐 讘注讘讜专 砖转讘专讜专 诇讛 讘讞讜专 谞讗讛 讻讚讬 砖转讛讬讛 爪专讬讻讛 诇讛转驻诇诇 注诇 讛专讛讜专.
讜注讜讚 讗诐 讛住转讻诇讛 讜专讗转讛 讗转 讛讘讞讜专讬诐 砖讘讗讬诐 诇专讗讜转讛 讻讚讬 诇讛谞砖讗, 讗讬谉 诇讛 诪讻砖讜诇 砖诇 拽专讬 讻诪讜 砖谞诪爪讗 讘讗讬砖 讜讚讘专 讝讛 诪讜讻专讞 砖讘拽砖转讛 讛讜讗 注诇 讗讜驻谉 讝讛 讜讗讬谉 讻讜谞转讛 诇讜诪专 砖诇讗 讬讻砖诇讜 讘讛 讘谞讬 讗讚诐 诇讗讜谞住讛 讜诇砖讻讘 注诪讛 讚注诇 讝讛 讗讬谉 爪专讬讱 诇讛转驻诇诇 讻讬 讻诇 讗砖讛 转砖诪讜专 注爪诪讛 诪谉 讛专砖注讬诐 讜讻诇 砖讻谉 讘转讜诇讛.
讜诪讛 砖讻转讘 讛专讘 注讬讜谉 讬注拽讘 诪砖讜诐 讚讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 (讘专讻讜转 诇讙:), 讜诇讗 砖讬讬讱 讘讝讛 转驻诇讛 讝讛 讗讬谞讜 讚讛讗 讻诪讛 转驻诇讜转 讬砖 诇谞讜 讻讬讜爪讗 讘讝讛 讻讬 讘讘专讻转 讛砖讞专 讻诇 讬讜诐 诪转驻诇诇讬谉 讛址专职讞执讬拽值谞讜旨 诪执讬旨值爪侄专 诪执讬旨值爪侄专 讛指专址注 讜职讗侄诇 转旨职讘执讬讗侄谞旨讜旨 诇执讬讚值讬 讞值讟职讗 讜职诇止讗 诇执讬讚值讬 注植讘值专指讛, 讜讻谉 诪转驻诇诇讬诐 讗讞专 讜讘讗 诇爪讬讜谉 讘讘专讜讱 讗诇拽讬谞讜 砖讘专讗谞讜 诇讻讘讜讚讜 转驻诇讜转 讻讬讜爪讗 讘讝讛 讜注讜讚 讜注讜讚.
讙诐 诇驻讬 讚讘专讬讜 讗讬讱 诪转驻诇诇转 '讗诇 讬讻砖诇讜 讘谞讬 讗讚诐 讗讞专讬诐' 诪讗讞专 讚讛讻诇 讘讬讚讬 砖诪讬诐 讞讜抓 诪讬专讗转 砖诪讬诐? 讜诪讛 砖讞砖讘 诇转拽谉 讘讝讛 诇讗 转讬拽谉 讻诇讜诐!
讜讛谞讛 诇驻讬 讛讘谞转 讛诪讛专砖"讗 讝"诇 转讬专抓 讘谞讬 讬讚讬讚讬 讻讘讜讚 讛专讘 讬注拽讘 谞专"讜 讚讗诪专讜 专讘讜转讬谞讜 讝讻专讜谞诐 诇讘专讻讛 (讘讘讗 拽诪讗 爪讘.) 讻诇 讛诪转驻诇诇 注诇 讞讘讬专讜 讜讛讜讗 爪专讬讱 诇讗讜转讜 讚讘专 讛讜讗 谞注谞讛 转讞诇讛, 讜驻讬专砖讜 讛讻讜谞讛 砖讛讜讗 讗讬谞讜 爪专讬讱 诇讛转驻诇诇 注诇 注爪诪讜 讘驻讬专讜砖 讻讬讜谉 讚讛讜讗 诪转驻诇诇 注诇 讞讘讬专讜 讜讛讜讗 爪专讬讱 诇讗讜转讜 讚讘专 讜诇讻谉 讻讬讜谉 讚讛转驻诇诇 砖诇讗 讬讻砖诇讜 讘讛 讘谞讬 讗讚诐 讜讛讬讗 讙诐 讻谉 爪专讬讻讛 诇讗讜转讜 讚讘专 讗讬谉 爪专讬讱 砖转转驻诇诇 注诇 注爪诪讛 注讚 讻讗谉 讚讘专讬讜 谞专"讜.



讻旨职讙讜止谉 讬讜止讞植谞执讬 讘旨址转 专职讟执讬讘执讬. 讛讗 讚诇讗 转讬专抓 讗讘转讜诇讛 讻诇讜诐, 讚诇讗 讗爪讟专讬讱 诪讗讞专 讚诪驻专砖 讗诇诪谞讛 讚谞拽讬讟 讛转谞讗 讘住转诐 诇讗讜 讘讻诇 讗诇诪谞讛 讗讬讬专讬 讗诇讗 讘讻讙讜谉 讬讜讞谞讬 讘转 专讟讬讘讬 转讜 诇讗 谞砖讗专 拽讜砖讬讗 讘讘转讜诇讛 讚讙诐 讘讝讛 讬砖 诇讜诪专 诇讗讜 讗讬讬专讬 讘讻诇 讘转讜诇讛 砖诪转驻诇诇转 讗诇讗 讗讬讬专讬 讘讘转讜诇讛 砖诪讗专讻转 讘转驻诇转 讞讜讘讛 讛专讘讛 讚诇讛讻讬 拽讜专讬谉 讗讜转讛 爪址诇职讬指讬谞执讬转 讜讗讜转讛 讘转讜诇讛 讚讞讝讛 专讘讬 讬讜讞谞谉 讛讬转讛 诪转驻诇诇转 转驻诇讛 拽爪专讛 讜诇讗 讛讬转讛 讘转驻讬诇转 讞讜讘讛 讜注讜讚 诪谉 谞讜住讞 转驻诇转讛 谞专讗讛 砖讛讬讗 转诪讛 讜讬砖专讛 讬专讘讜 讻诪讜转讛 讘讬砖专讗诇 讜讘讛讗讬 诇讗 讗讬讬专讬 讛转谞讗 讘讘专讬讬转讗 讚讘转讜诇讛 爪诇讬讬谞讬转.



讗址诇 转旨执转职讬指专职讗执讬 诇止讗 诪执谉 讛址驻旨职专讜旨砖讈执讬诐 讜职诇止讗 诪执诪旨执讬 砖讈侄讗值讬谞指谉 驻旨职专讜旨砖讈执讬诐, 讗侄诇旨指讗 诪执谉 讛址爪旨职讘讜旨注执讬诐, 砖讈侄讚旨讜止诪执讬谉 诇址驻旨职专讜旨砖讈执讬诐, 砖讈侄诪旨址注植砖讉值讬讛侄诐 讻旨职诪址注植砖讉值讛 讝执诪职专执讬 讜旨诪职讘址拽旨职砖讈执讬诐 砖讉指讻指专 讻旨职驻执讬谞职讞指住. 讚拽讚拽 诪讛专砖"讗 讝"诇 讜讛诇讗 砖诇 讝诪专讬 讛讬转讛 讘讙诇讜讬 讜讗讬讱 诪讚诪讛 诇讛 诇讛讗讬? 注讬讬谉 砖诐.
讜谞专讗讛 诇讬 讘住"讚 讙诐 讝诪专讬 注砖讛 讘转讞诇讛 讘诪专诪讛 讜讘讛住转专 诇注讬谞讬 讛专讜讗讬谉 砖转驻住 讗转 讻讝讘讬 讜讛讘讬讗讛 诇驻谞讬 诪砖讛 专讘讬谞讜 注"讛 讜讗诪专 诇讜 讝讜 讗住讜专讛 讗讜 诪讜转专转? 讜讗诐 转讗诪专 讗住讜专讛! 讘转 讬转专讜 诪讬 讛转讬专讛 诇讱? (住谞讛讚专讬谉 驻讘.), 谞诪爪讗 讛专讗讛 诇注讬谞讬 讛讻诇 砖讛讜讗 诪讙讬讬专 讗讜转讛 讻诪讜 爪驻讜专讛 讞住 讜砖诇讜诐 讜讘讗诪转 诇讗 讛讜讛 讛讻讬 讗诇讗 讛讬转讛 注讜讚谞讛 讗专诪讬转 讝讜谞讛 讜讘讗 注诇讬讛 讘谞讬讗讜祝.
讜讗讜诪专讜 诪职讘址拽旨职砖讈执讬诐 砖讉指讻指专 讻旨职驻执讬谞职讞指住 驻讬专讜砖 诪讻谞讬住讬诐 注爪诪诐 讘注谞讬讬谞讬诐 砖讗讬谞诐 砖诇讛诐 讘讗讜诪专诐 砖讛诐 诪转拽谞讗讬诐 拽谞讗转 讛讚转 讻诪讜 砖谞转拽谞讗 驻谞讞住 讗讱 讘讗诪转 讻诇 诪讙诪转诐 讻讚讬 诇讛转讬讬讛专 讜诇讛转讙讚诇 诇注专讘讘 讛注讜诇诐 讘专讬讘 讜诪讞诇讜拽转 讜诪讘拽砖讬诐 诇讬拽讞 讗讞专 讻讱 讘讝讛 讙讚讜诇讛 砖讬砖讬诪讜 讗讜转诐 驻专谞住讬诐 讜讚讬讬谞讬诐 讘讗讜诪专诐 讗诇讜 诪拽谞讗讬诐 拽谞讗转 讛讚讬谉 讜专讗讜讬讬诐 诇讻讱 讜讻讜谞转诐 砖转砖讗专 砖专专转诐 诇讝专注诐 讜讝专注 讝专注诐 讻讗砖专 讛讬讛 砖讻专 驻谞讞住 讘旨职讻职旨讛只谞址旨转 注讜止诇指诐 诇旨讜止 讜旨诇职讝址专职注讜止 (讘诪讚讘专 讻讛, 讬讙).





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚讗诪专 专' 讗讘讛讜. 爪"诇 讗讘讗:





驻转讞 注讬谞讬诐

讘转讜诇讛 爪诇讬讬谞讬转 讘转讜住' 讛讘讬讗讜 讛讬专讜砖诇诪讬 讜驻讬专砖讜 讘讜 讘' 驻讬专讜砖讬诐. 讜讘住' 驻谞讬 诪砖讛 讘驻讬专讜砖讜 拽讬爪专 讘讚讘专讬讜 讜诇讗 讘讬讗专 砖讛转注谞讬讜转 住讬讘讛 讜讻讜' 讜讛专讻讬讘 砖谞讬 讛驻讬专讜砖讬诐 讜诇讗 讝讻专 讚讘专讬 讛转讜住' 讛诇诇讜 注讬讬谉 讘住驻专讜 讜注讬谞讬讱 转讞讝讬谞讛 诪讬砖专讬诐 .


讛讛讬讗 讗诇诪谞讛 讚讛讜转 讘讬 讻谞讬砖转讗 讘砖讘讬讘讜转讛 讻诇 讬讜诪讗 讛讜讛 讗转讬讗 讜诪爪诇讗 讘讬 诪讚专砖讬' 讚专讘讬 讬讜讞谞谉 讜讻讜' 讬砖 诇讛专讙讬砖 讘诪讗讬 讚拽讗诪专讛 讜诇讗 砖讻专 驻住讬注讜转 讬砖 诇讬 讚诪砖诪注 讚讛讜讛 注讘讚讗 注"诪 诇拽讘诇 驻专住 讜讗讬谉 讝讛 诪谉 讛诪讜讘讞专. 讜转讜 讚讗诪专 专讘讬 讬讜讞谞谉 诇诪讚谞讜 拽讘讜诇 砖讻专 诪讗诇诪谞讛 讚诪砖诪注 讚诪讗谉 讚注讘讬讚 诇拽讘讜诇讛 讗讙专讗 讛讬转讛 讻讗诇诪谞讛 砖驻讬专 注讘讬讚. 讜转讜 诇讬诪讜讚 讘注讬 讜讛诇讗 诪诇转讗 讻讚谞讗 驻砖讜讟讛 诇驻谞讬讛 讚讗讬谉 讛拽讘"讛 诪拽驻讞 砖讻专 讗驻讬诇讜 砖讬讞讛 谞讗讛:
讜讗驻砖专 讘讛拽讚讬诐 诪"砖 讛讙讗讜谉 诪讛专"专 爪讘讬 讘转砖讜讘讜转讬讜 住讬' 拽"讜 讚诪拽砖讛 讜专诪讬 注诇 转砖讜讘转 讛专讚讘"讝 讘专讗砖讜谞讜转 住讬' 讬"讙 讘砖专 讗讞讚 诪讬诪专 讗诪专 讛谉 讞讘讜砖 诪转讬专 讬讜诐 诇砖谞讛 讜讝讜 讛诇讻讛 讛注诇讛 讛专讘 讝"诇 讚讬讜诪讗 拽诪讗 讬爪讬讗转讜 讛谞讗讛 诇讜 诇拽讬讬' 讛诪爪讜讛 拽诪讗 讚诪讟讗 诇讬讚讬讛 讜讗讬谉 诪注讘讬专讬谉 注诇 讛诪爪讜转. 讜讛专讘 诪讛专"抓 讛谞讝' 讚专讱 拽砖转讜 讜砖拽讬诇 讜讟专讬 讜诪住讬拽 讻讚讘专讬 讛专讚讘"讝 讜诪讬讬转讬 转诇诪讜讚讗 讘讬讚讬讛 讗讜转讛 砖讗诪专讜 驻"拽 讚诪砖拽讬谉 驻诇住 诪注讙诇 讜讻讜' 讜讻转讬讘 讗专讞 讞讬讬诐 驻谉 转驻诇住 讻讗谉 讘诪爪讜讛 讚讗"讗 诇注砖讜转讛 讚诪爪讜讛 讛讘讗讛 讬注砖讛 讘讬谉 讙讚讜诇讛 讘讬谉 拽讟谞讛 讜诪讛 砖驻住拽 讛专讘 转专讜诪转 讛讚砖谉 住讬' 诇"讛 讚讗砖专讬 讛诪讞讻讛 讛讜讗 讬讘专讱 讘专讻转 讛诇讘谞讛 讘讗驻讜拽讬 砖讘转讗 诇"拽 讚讛转诐 讛诪爪讜讛 讛讛讬讗 谞注砖讬转 讘讗讜驻谉 讬讜转专 诪砖讜讘讞 诇讻谉 讬讞讻讛 诇拽讬讬诪讛 注诇 爪讚 讛讬讜转专 讟讜讘. 讜讛讛讬讗 讚转诪讬讚讬谉 讜诪讜住驻讬谉 讚诪谞讞讜转 讚祝 诪"讟 讚讘注讬 讛讬 拽讚讬诪讬 诪讜住驻讬谉 讚讛讗讬讚谞讗 讗讜 转诪讬讚讬谉 诇诪讞专 讻讞讚讗 诪爪讜讛 讞砖讬讘讬 讝讛讜 转讜专祝 拽讬爪讜专 讚讘专讬讜 讝"诇 注讬讬谉 讘住驻专讜 讘讗讜专讱 讜讘专讜讞讘:
讗诪讜专 诪注转讛 讝讜 讛讗诇诪谞讛 讚讛讜讛 讘讬 讻谞讬砖转讗 讘砖讘讬讘讜转讛 讛砖讬讙讛 专讘讬 讬讜讞谞谉 讚讛讜讛 诇讛 诇诪讬讝诇 讘讬 讻谞讬砖转讗 讚住诪讬讱 诪砖讜诐 讚讗讬谉 诪注讘讬专讬谉 注诇 讛诪爪讜转 讜讛讛讜讗 讚驻讙注 讘专讬砖讗 讗讬讘注讬 诇讛 诇诪注讘讚 讜讻讛讛讬讗 讚讗讜专讞 讞讬讬诐 驻谉 转驻诇住. 讜讗诪专讛 讛讗砖讛 讜诇讗 砖讻专 驻住讬注讜转 讬砖 讻诇讜诪专 讚讛诪爪讜讛 讛讬讗 注爪诪讛 讜讗谞讬 注讜砖讛 讗讜转讛 讘讗讜驻谉 讛讬讜转专 谞讗讜转 讜讻讚讘专讬 讛专讘 转讛"讚 讛谞讝' 讜讗讬谉 诪注讘讬专讬谉 讛讬讬谞讜 讘诪爪讜转 讞诇讜拽讜转 讜诇讗 砖讛讬讗 讛讬转讛 注讜砖讛 注"诪 诇拽讘诇 驻专住 专拽 讗爪讟专讬讻讗 诇讛 砖注转讛 讻诇 砖讬砖谞讜 讘谞讜转谉 讟注诐 讚诇讗 砖讬讬讱 讗讬谉 诪注讘讬专讬谉 讘诪爪讜讛 讗讞转 砖讗诐 讬诪转讬谉 诇注砖讜转讛 讬注砖谞讛 讘讚专讱 诪讜讘讞专 讜讝"砖 诇诪讚谞讜 拽讘讜诇 砖讻专 诪讗诇诪谞讛 讻诇讜诪专 讞讬讚讜砖 讙讚讜诇 诇诪讚谞讜 诇注砖讜转 讛诪爪讜讛 讘砖诇诐 砖讘驻谞讬诐 讜讗讬谉 诇讞讜砖 诇讛诪转谞讛 讜诇讗讜 讚讜拽讗 讻驻砖讟讜 拽讘讜诇 砖讻专 讗诇讗 讚注讚 注转讛 诇讗 住"讚 诇转转 诇讘 诇砖讻专 讻讬 爪专讬讱 诇注讘讜讚 诇讛拽讘"讛 砖诇讗 注"诪 诇拽讘诇 驻专住 讻诇诇 讗诪谞诐 注转讛 讘驻专拽 讗诇诪谞讛 砖讬砖 诇讞砖讜讘 讘拽讘讜诇 砖讻专 诇讗 注"诪 诇拽讘诇 讞"讜 专拽 讚诪砖诐 谞转讘讜谞谉 诇注砖讜转 讛诪爪讜讛 讘讗讜驻谉 讛讬讜转专 讟讜讘 讻讗砖专 讝讗转 讛讗砖讛 爪注讚讛 注诇讬 砖讜专 讻讬 专讗转讛 砖讬砖 砖讻专 驻住讬注讜转 讜注讚 驻讛 讘讗讛:
讜注讜讚 讗驻砖专 诇讜诪专 讘诪"砖 讛专诪讘"诐 驻"讞 诪转驻诇讛 讘讬转 讛诪讚专砖 讙讚讜诇 诪讘讬转 讛讻谞住转 讜讞讻诪讬诐 讙讚讜诇讬诐 讗祝 砖讛讬讛 讘注讬专诐 讘转讬 讻谞住讬讜转 讛专讘讛 诇讗 讛讬讜 诪转驻诇诇讬诐 讗诇讗 讘诪拽讜诐 砖讛讬讜 注讜住拽讬诐 讘转讜专讛. 讜讗"讻 讗驻砖专 砖讚注转 讛讗砖讛 讛讝讜 诇讘讗 诇诪讚专砖讜 砖诇 专' 讬讜讞谞谉 诪砖讜诐 讚讘讬转 讛诪讚专砖 讙讚讜诇 讻诪"砖 讚专' 讗诪讬 讜专' 讗住讬 讛讜讜 诇讛讜 转诇讬住专 讘讬 讻谞讬砖转讗 讜诇讗 讛讜讜 诪爪诇讜 讗诇讗 讛讬讻讗 讚讛讜讜 讙专住讬 讜讻诪"砖 讛专诪讘"诐. 讗诪谞诐 讚注转 专' 讬讜讞谞谉 讚讝讛讜 诇转"讞 讗诪谞诐 诇注"讛 讜讻诇- 砖讻谉 诇谞砖讬诐 讘讬 讻谞讬砖转讗 注讚讬祝 讚讘专讜讘 注诐 讛讚专转 诪诇讱 讜讻诪"砖 专讘讬谞讜 讬讜谞讛 诇诪"讚 讚专讘讬 讗诪讬 讜专' 讗住讬 注砖专讛 诪讻谞驻讬 诇讛讜 讘讛讗 拽诪"诇 讚讗注"讙 讚讘讘讬转 讛讻谞住转 诪转拽讘爪讬诐 注诐 专讘 讛讬讻讗 讚讙专讬住 讘注砖专讛 注讚讬祝 讜住讘专 专' 讬讜讞谞谉 讚讚讬谉 讝讛 诇转"讞 讗讘诇 诇讛诪讜谉 讛注诐 讘讬转 讛讻谞住转 注讚讬祝 讚讘专讜讘 注诐 讛讚专转 诪诇讱. 讜讝讛 砖讗诪专 专' 讬讜讞谞谉 诇讗 讘讬转 讛讻谞住转 讘砖讘讬讘讜转讱 讻诇讜诪专 讚讗讬讻讗 讘专讜讘 注诐 讜诇讚讬讚讱 注讚讬祝 诪讘讛"诪 诪"讟 讗转讬讗 诇讛讻讗. 讜讻讘专 讛讗砖讛 讛讘讬谞讛 诪讗讬 讚诪讞讜讬 诇讛 讘诪讞讜讙. 讜诇讝讛 讗诪专讛 讘诇砖讜谉 转诪讬讛讗 讜诇讗 砖讻专 驻住讬注讜转 讬砖 诇讬 讻诇讜诪专 讗驻讬诇讜 诇砖讬讟转讱 讚讘讬转 讛讻谞住转 注讚讬祝 诇讬 讗讻转讬 讗讬讻讗 讟讬讘讜转讗 讗讞专讬转讬 讚砖讻专 驻住讬注讜转 讜讛谉 诇讜 讬讛讬 讚讛讗 讚讘讬转 讛诪讚专' 讙讚讜诇 讚讜拽讗 诇转"讞 讘讛爪讟专祝 砖讻专 驻住讬注讜转 讙诐 诇注"讛 讘讛"诪 讙讚讜诇 讜专讘讬 讬讜讞谞谉 拽诇住讛. [讜讘驻' 讛诪拽讘诇 (讘讘讗 诪爪讬注讗 讚祝 拽"讝) 讗诪专讜 砖诐 讜专讘讬 讬讜讞谞谉 诇讟注诪讬讛 讚讗诪专 砖讻专 驻住讬注讜转 讬砖 注"砖]:

